Нурлатта бала тереләй янып үлгән урында прокуратура эшли

	Татарстанда зур фаҗига. 24 июнь иртәсендә Нурлатта шәхси йортта янгын нәтиҗәсендә яшүсмер һәлак булган. 	 "Матбугат.ру"га билгеле булганча, янгын сарайда башланып, тиз арада йортка күчкән. Бу вакытта малайның әти-әнисе эштә булып, әбисе бакчада эшләгән. Баланы коткарып калырга өлгермәгәннәр. Вакыйга урынына Нурлат прокуроры Сәяр Зыятдинов килгән, тикшерүчеләр эшли. Фаҗиганең барлык сәбәпләре һәм шартлары ачыклана. Фото: МВД РТ 
	---	
Матбугат.ру

	№ --- | 24.06.2022	


